รมว.คมนาคม คาดดันรถไฟไทย-ญี่ปุ่นเข้า ครม.กลางปี 59
รมว.คมนาคม คาดดันรถไฟไทย-ญี่ปุ่น กาญจนบุรี-แหลมฉบังเข้า ครม.กลางปี 59
15 ต.ค. 2558

นายอาคม เติมพิทยาไพสิฐ รมว.คมนาคม เปิดเผยว่า โครงการรถไฟที่ไทยร่วมกับญี่ปุ่น เส้นทางกาญจนบุรี-กรุงเทพฯ-สระแก้ว-แหลมฉบัง เป็นเส้นเชื่อมโยงด้านภูมิภาคด้านตะวันออกไปสู่ตะวันตก เพื่อเชื่อมโยงไปถึงนิคมอุตสาหกรรมทวายในประเทศเมียนมาร์ ขณะนี้อยู่ระหว่างการศึกษาและคาดว่าในช่วงกลางปี 59 จะนำเสนอต่อคณะรัฐมนตรี(ครม.)ได้
ขณะที่รถไฟความเร็วสูงที่เชื่อมระหว่างเมืองจะเปิดให้เอกชนเข้ามาดำเนินการ ได้แก่ เส้นทางกรุงเทพฯ-หัวหิน ระยะทาง 160 กม. และ เส้นทางกรุงเทพฯ-ระยอง ระยะทาง 220 กม.มีความเป็นไปได้ที่จะดำเนินการได้ต้นปี 59